एक लाख से ज्यादा बकाया वाले बिजली कनेक्शन काटे
जोधपुर| बड़ेबकायादारों से बिजली के बिलों की राशि वसूलने के लिए जोधपुर डिस्कॉम ने अभियान शुरू कर दिया है। बीते पंद्रह दिन में डिस्कॉम ने अपने क्षेत्राधिकार में आने वाले दस जिलों में घरेलू श्रेणी के 1045 उपभोक्ताओं के कनेक्शन काटे हैं। इनमें एक लाख रुपए से ज्यादा की रकम बकाया चल रही थीं। इसी तरह 2163 उपभोक्ताओं से 36.64 करोड़ रुपए वसूले हैं। इसके बावजूद जोधपुर डिस्कॉम के ऐसे उपभोक्ताओं में अब भी 403 करोड़ रुपए बकाया हैं। अभियान के दौरान बाड़मेर में 2.24 करोड़ वसूले गए तथा 50 कनेक्शन काटे गए हैं। जैसलमेर में 4.2 करोड़ तथा 52 कनेक्शन काटे, जालोर में 90 लाख वसूली की गई तथा 49 कनेक्शन काटे गए।
hin_Deva hin_Deva